ddrg/super_eurlex huggingface dataset:
C 378/15

A Bíróság (első tanács) 2020. szeptember 9-i ítélete (a Conseil d'État [Belgium] előzetes döntéshozatal iránti kérelme) – JP kontra Commissaire général aux réfugiés et aux apatrides

(C-651/19. sz. ügy) (1)

(Előzetes döntéshozatal - Menekültpolitika - A nemzetközi védelem megadására és visszavonására vonatkozó közös eljárások - 2013/32/EU irányelv - 46. cikk - Az Európai Unió Alapjogi Chartája - 47. cikk - Hatékony jogorvoslathoz való jog - Nemzetközi védelem iránti ismételt kérelmet elfogadhatatlanság miatt elutasító határozat elleni jogorvoslati kérelem - Jogorvoslati határidő - A közlés szabályai)

(2020/C 378/18)

Az eljárás nyelve: francia

A kérdést előterjesztő bíróság

Conseil d'État

Az alapeljárás felei

Felperes: JP

Alperes: Commissaire général aux réfugiés et aux apatrides

Rendelkező rész

A nemzetközi védelem megadására és visszavonására vonatkozó közös eljárásokról szóló, 2013. június 26-i 2013/32/EU európai parlamenti és tanácsi irányelv 46. cikkét az Európai Unió Alapjogi Chartájának 47. cikkével összefüggésben úgy kell értelmezni, hogy azzal nem ellentétes az olyan tagállami szabályozás, amely a nemzetközi védelem iránti ismételt kérelem elfogadhatatlanságát megállapító határozat elleni jogorvoslati kérelem előterjesztésére vonatkozóan a munkaszüneti napokat és a szabadnapokat is magában foglaló tíznapos, az ilyen határozat közlésétől kezdődő jogvesztő határidőt ír elő abban az esetben is, ha az érintett kérelmező e tagállamban nem választott lakcímet, és így e közlésre az e kérelmek vizsgálatára hatáskörrel rendelkező nemzeti hatóság székhelyén kerül sor, feltéve, hogy először is, e kérelmezőket tájékoztatják arról, hogy amennyiben a kérelmükre vonatkozó határozat közlése céljából nem választottak lakcímet, e nemzeti hatóság székhelyét tekintik az e célból megjelölt címnek, másodszor, az említett kérelmezőknek az e székhelyhez való hozzáférésére vonatkozó feltételek nem nehezítik meg túlzottan azt, hogy ezen utóbbiak megkapják az őket érintő határozatokat, harmadszor, az uniós jog által a nemzetközi védelmet kérelmezők számára előírt eljárási garanciákhoz való tényleges hozzáférés biztosított e határidőn belül, és negyedszer, tiszteletben tartják az egyenértékűség elvét. A kérdést előterjesztő bíróságnak kell vizsgálnia, hogy az alapügy tárgyát képező nemzeti szabályozás megfelel-e ezeknek a követelményeknek.

(1) HL C 372., 2019.11.4.
A Bíróság (első tanács) 2020. szeptember 9-i ítélete (a High Court [Írország] előzetes döntéshozatal iránti kérelme) – Friends of the Irish Environment Ltd kontra An Bord Pleanála

(C-254/19. sz. ügy) (1)

(Előzetes döntéshozatal - 92/43/EGK irányelv - A természetes élőhelyek, valamint a vadon élő állatok és növények védelme - A 6. cikk (3) bekezdése - Hatály - A „projekt” és a „jóváhagyás” fogalma - A terv vagy a projekt valamely védett természeti területre irányuló hatásaira vonatkozó megfelelő vizsgálat - Cseppfolyósított földgáz gázzá történő visszaalakítására szolgáló terminál építésére adott engedély határidejét meghosszabbító határozat - A 92/43 irányelvet nem megfelelően átültető nemzeti szabályozáson alapuló eredeti határozat)

(2020/C 378/12)

Az eljárás nyelve: angol

A kérdést előterjesztő bíróság

High Court (Írország)

Az alapeljárás felei

Felperes: Friends of the Irish Environment Ltd

Alperes: An Bord Pleanála

Az eljárásban részt vesz: Shannon Lng Ltd,

Rendelkező rész

1) A cseppfolyósított földgáz gázzá történő visszaalakítására szolgáló terminál építésére irányuló projekt megvalósítására eredetileg meghatározott tízéves határidőt meghosszabbító határozatot a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv 6. cikkének (3) bekezdése értelmében projektre adott jóváhagyásnak kell tekinteni abban az esetben, ha a projektre adott, időközben lejárt eredeti engedély a munkálatok elvégzésére általa meghatározott határidő lejártakor már hatályát vesztette, és a munkálatokat nem kezdték meg.

2) A hatáskörrel rendelkező hatóságnak kell megállapítania, hogy a cseppfolyósított földgáz gázzá történő visszaalakítására szolgáló terminál építésére irányuló projekt megvalósítására eredetileg megállapított határidő meghosszabbításáról szóló határozatnak, amely esetében a projektre vonatkozó eredeti engedély már lejárt, a 92/43 irányelv 6. cikke (3) bekezdésének első mondatában előírt megfelelő hatásvizsgálat tárgyát kell e képeznie, és hogy adott esetben ennek a vizsgálatnak a projekt egészére vagy egy részére kell e vonatkoznia, figyelembe véve különösen az esetlegesen lefolytatott korábbi vizsgálatot és a releváns környezetvédelmi és tudományos adatok változását, de a projekt esetleges módosítását, illetve más tervek vagy projektek létezését is.

Ezt a hatásvizsgálatot abban az esetben kell elvégezni, ha az adott területre vonatkozó legjobb tudományos ismeretek alapján nem zárható ki, hogy a projekt hatással lehet az érintett természeti területre vonatkozó megőrzési célkitűzésekre. Az említett projektre vonatkozóan korábban, a projekt eredeti engedélyének elfogadása előtt végzett értékelés csak akkor zárhatja ki ezt a kockázatot, ha olyan átfogó, pontos és végleges megállapításokat tartalmaz, amelyek a munkálatok hatásait illetően minden észszerű tudományos kételyt eloszlatnak, feltéve hogy a releváns környezetvédelmi és tudományos adatok nem változtak, a projektet nem módosították, illetve nincs más terv vagy projekt kilátásba helyezve.

(1) HL C 206., 2019.6.17.
A Bíróság (hetedik tanács) 2022. szeptember 29-i ítélete (a High Court (Írország) [Írország] előzetes döntéshozatal iránti kérelme) – FS kontra Chief Appeals Officer, The Social Welfare Appeals Office, The Minister for Employment Affairs, The Minister for Social Protection

(C-3/21. sz. ügy) (1)

(Előzetes döntéshozatal - Migráns munkavállalók szociális biztonsága - 883/2004/EK rendelet - Szociális biztonsági rendszerek koordinálása - Családi ellátások - Visszamenőleges kifizetés - A jogosult másik tagállamba költözése - 81. cikk - Az „igény” fogalma - A 76. cikk (4) bekezdése - Kölcsönös tájékoztatási és együttműködési kötelezettség - Be nem tartás - Tizenkét hónapos elévülési idő - A tényleges érvényesülés elve)

(2022/C 432/04)

Az eljárás nyelve: angol

A kérdést előterjesztő bíróság

High Court (Írország)

Az alapeljárás felei

Felperes: FS

Alperesek: Chief Appeals Officer, The Social Welfare Appeals Office, The Minister for Employment Affairs, The Minister for Social Protection

Rendelkező rész

1) A szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet 81. cikkét a következőképpen kell értelmezni: az e cikk értelmében vett „igény” fogalma kizárólag az e rendeletben előírt kollíziós szabályok alapján joghatósággal nem rendelkező tagállam hatóságaihoz olyan személy által benyújtott igényre vonatkozik, aki élt a szabad mozgáshoz való jogával. Következésképpen ez a fogalom nem foglalja magában sem az olyan személy által valamely tagállam jogszabályai alapján benyújtott eredeti kérelmet, aki még nem élt a szabad mozgáshoz való jogával, sem pedig az olyan ellátásnak e tagállam hatóságai által történő rendszeres kifizetését, amelyet a kifizetés időpontjában rendes körülmények között egy másik tagállamnak kell nyújtania.

2) Az uniós joggal, és különösen a tényleges érvényesülés elvével nem ellentétes az olyan nemzeti szabályozás alkalmazása, amely a családi támogatás iránti kérelem visszaható hatályát tizenkét hónapos elévülési időhöz köti, mivel ez a határidő nem teszi gyakorlatilag lehetetlenné vagy túlzottan nehézzé az érintett migráns munkavállalók számára a 883/2004 rendelet által biztosított jogok gyakorlását.

(1) HL C 138., 2021.4.19.
A Bíróság (nyolcadik tanács) 2022. november 10-i ítélete (a Gerechtshof 's-Hertogenbosch [Hollandia] előzetes döntéshozatal iránti kérelme) – Taxi Horn Tours BV kontra gemeente Weert, gemeente Nederweert, Touringcars VOF

(C-631/21. sz. ügy) (1)

(Előzetes döntéshozatal - Az építési beruházásra, árubeszerzésre és szolgáltatásnyújtásra irányuló közbeszerzési szerződések odaítélési eljárásai - 2014/24/EU irányelv - Közbeszerzési szerződések odaítélése - A 2. cikk (1) bekezdésének 10. pontja - A „gazdasági szereplő” fogalma - Jogi személyiséggel nem rendelkező közkereseti társaság bevonása - A 19. cikk (2) bekezdése és a 63. cikk - Közös vállalkozás vagy az együttműködő személyek egyéb szervezetei kapacitásainak igénybevétele - Az 59. cikk (1) bekezdése - Egy vagy több egységes európai közbeszerzési dokumentum (ESPD) benyújtásának kötelezettsége - Az ESPD célja)

(2023/C 7/14)

Az eljárás nyelve: holland

A kérdést előterjesztő bíróság

Gerechtshof 's-Hertogenbosch

Az alapeljárás felei

Felperes: Taxi Horn Tours BV

Alperesek: gemeente Weert, gemeente Nederweert, Touringcars VOF

Rendelkező rész

A közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv 2. cikke (1) bekezdésének 10. pontjával és 63. cikkével, valamint az egységes európai közbeszerzési dokumentum formanyomtatványának meghatározásáról szóló, 2016. január 5-i (EU) 2016/7 bizottsági végrehajtási rendelet 1. mellékletével összefüggésben értelmezett 59. cikkének (1) bekezdését

a következőképpen kell értelmezni:

az olyan közös vállalkozás, amely – anélkül, hogy jogi személy lenne – valamely tagállam nemzeti jogszabályai által szabályozott társaság formáját ölti, és be van jegyezve annak cégnyilvántartásában, továbbá amely ideiglenesen vagy állandó jelleggel is alapítható, és amely társasági tagjainak összessége ugyanazon a piacon tevékenykedik, mint a társaság, valamint egyetemlegesen felel a társaság által szerződésben vállalt kötelezettségek megfelelő teljesítéséért, az ajánlatkérő szerv számára kizárólag a saját egységes európai közbeszerzési dokumentumát (ESDP) köteles benyújtani, amennyiben egyedül kíván részt venni közbeszerzési eljárásban, vagy ajánlatot kíván benyújtani, ha bizonyítja, hogy a szóban forgó szerződést úgy tudja teljesíteni, hogy csak a saját személyi és tárgyi eszközeit használja. Ezzel szemben, ha e közös vállalkozás úgy véli, hogy a közbeszerzési szerződés teljesítéséhez bizonyos tagok saját forrásait kell igénybe vennie, úgy kell tekinteni, hogy a 2014/24 irányelv 63. cikke értelmében vett más szervezetek kapacitásait veszi igénybe, és így nemcsak saját ESPD-jét, hanem minden egyes olyan tag ESDP-jét is be kell nyújtania, amely kapacitását igénybe kívánja venni.

(1) HL C 24., 2022.1.17.
C 7/13

A Bíróság (nyolcadik tanács) 2022. november 10-i ítélete – Laboratoire Pareva kontra Biotech3D Ltd & Co. KG, Európai Bizottság, Francia Köztársaság, Európai Vegyianyag-ügynökség

(C-702/21. P. sz. ügy) (1)

(Fellebbezés - Biocid termékek - 528/2012/EU rendelet - 1062/2014/EU felhatalmazáson alapuló rendelet - PHMB hatóanyag (1415; 4.7) - Az 1., 5. és 6. típusú biocid termékekben való felhasználásra szánt, létező hatóanyagként történő jóváhagyás megtagadása - 2. és 4. típusú biocid termékekben való felhasználásra szánt, létező hatóanyagként való jóváhagyás - Teratogén hatás - Az emberi egészségre gyakorolt kockázatok értékelése)

(2023/C 7/15)

Az eljárás nyelve: angol

Felek

Fellebbező: Laboratoire Pareva (képviselők: S. Englebert, M. Grunchard és M. Ombredane avocats, P. Sellar advocaat, és K. Van Maldegem avocat)

A többi fél az eljárásban: Biotech3D Ltd & Co. KG, Európai Bizottság (képviselők: R. Lindenthal és K. Mifsud-Bonnici meghatalmazottak), Francia Köztársaság (képviselők: G. Bain és J.-L. Carré meghatalmazottak), Európai Vegyianyag-ügynökség (ECHA) (képviselők: C. Buchanan, M. Heikkilä és T. Zbihlej meghatalmazottak)

Rendelkező rész

1) A Bíróság a fellebbezést elutasítja.

2) A Bíróság a Laboratoire Parevát kötelezi a költségek viselésére.

3) A Francia Köztársaság maga viseli saját költségeit.

(1) HL C 64., 2022. 2. 7.
A Bíróság (tizedik tanács) 2022. november 10-i ítélete – ITD, Brancheorganisation for den danske vejgodstransport A/S, Danske Fragtmænd A/S kontra Európai Bizottság

(C-442/21. sz. ügy) (1)

(Fellebbezés - Állmai támogatások - Az egyetemes szolgáltatás nyújtásáért járó ellentételezés - Számítás - A nettó elkerült költségek módszere - Az egyetemes szolgáltatásnak tulajdonítható immateriális előnyök figyelembevétele - Az ellentételezésként nyújtott pénzeszközök felhasználása - Az egyetemes szolgáltató csődje esetén a munkavállalók egy bizonyos csoportja elbocsátásának költségeit fedező garancia - Az egyetemes szolgáltatás körébe tartozó és az azon kívüli tevékenységek közös költségeinek számviteli felosztása - A támogatást a belső piaccal összeegyeztethetőnek nyilvánító határozat - A támogatásnak a belső piaccal való összeegyeztethetősége)

(2023/C 7/11)

Az eljárás nyelve: angol

Felek

Fellebbezők: ITD, Brancheorganisation for den danske vejgodstransport A/S, Danske Fragtmænd A/S (képviselő: L. Sandberg-Mørch advokat)

A többi fél az eljárásban: Európai Bizottság (képviselők: K. Blanck, J. Carpi Badía és L. Nicolae, meghatalmazottak), Jørgen Jensen Distribution A/S, Dansk Distribution A/S, Dán Kirtályság (képviselők kezdetben: V. Pasternak Jørgensen és M. Søndahl Wolff meghatalmazottak, segítőjük: R. Holdgaard advokat, később: M. Søndahl Wolff meghatalmazott, segítője: R. Holdgaard advokat)

Az Európai Bizottságot támogató beavatkozó: Post Danmark (képviselő: O. Koktvedgaard advokat)

Rendelkező rész

1) A Bíróság a fellebbezést elutasítja.

2) Az ITD, Brancheorganisation for den danske vejgodstransport A/S és a Danske Fragtmænd A/S a saját költségeiken felül viselik az Európai Bizottság részéről felmerült költségeket is.

3) A Dán Királyság és a Post Danmark viseli a saját költségeit.

(1) HL C 382., 2021.9.20.
C 15/18

A Bíróság (hetedik tanács) 2022. november 17-i ítélete – Irish Wind Farmers’ Association Clg, Carrons Windfarm Ltd, Foyle Windfarm Ltd, Greenoge Windfarm Ltd kontra Európai Bizottság

(C-578/21. P. sz. ügy) (1)

(Fellebbezés - Állami támogatások - Az EUMSZ 107. cikk (1) bekezdése - Az EUMSZ 108. cikk (2) és (3) bekezdése - (EU) 2015/1589 rendelet - 4. cikk - A vállalkozások ingatlanadójára vonatkozó tagállami szabályozás - A fizetendő adó alapjának kiszámítására alkalmazott ingatlanértékelési módszerek - Szélerőműparkok üzemeltetőitől származó panasz - Olyan állítás, amely szerint a fosszilis tüzelőanyagokat használó villamosenergia-termelők által fizetendő ingatlanadó alapját alulértékelték, következésképpen pedig az alkalmazott értékelési módszer megválasztása folytán e villamosenergia-termelőknek alacsonyabb szintű ingatlanadót kellett fizetniük, mint a többi villamosenergia-termelőnek - Előzetes vizsgálati eljárás - Állami támogatás hiányát megállapító határozat - Gazdasági és szelektív előny hiánya - A hivatalos vizsgálati eljárás megindításának elmulasztása - A „komoly nehézségek” fogalma - Az Európai Bizottság vizsgálati kötelezettségeinek terjedelme - A megfelelő ügyintézés elve - A vizsgálati eljárás gondos és pártatlan lefolytatására vonatkozó kötelezettség - Az Európai Unió Törvényszéke általi felülvizsgálat terjedelme)

(2023/C 15/18)

Az eljárás nyelve: angol

Felek

Fellebbezők: Irish Wind Farmers’ Association Clg, Carrons Windfarm Ltd, Foyle Windfarm Ltd, Greenoge Windfarm Ltd (képviselők: M. Segura Catalán abogada és M. Clayton avocate)

A másik fél az eljárásban: Európai Bizottság (képviselők: I. Georgiopoulos, S. Noë és K. Herrmann meghatalmazottak)

Rendelkező rész

1) A Bíróság a fellebbezést elutasítja.

2) A Bíróság az Irish Wind Farmers’ Association Clg-t, a Carrons Windfarm Ltd-t, a Foyle Windfarm Ltd-t és a Greenoge Windfarm Ltd-t kötelezi a saját költségeiken felül az Európai Bizottság részéről felmerült költségek viselésére.

(1) HL C 462., 2021.11.15.
HU Az Európai Unió Hivatalos Lapja C 313/21

A Bíróság elnökének 2008. augusztus 20-i végzése (a Special Commissioner of Income Tax, London [Egyesült Királyság] előzetes döntéshozatal iránti kérelme) – Vodafone 2 kontra Her Majesty's Revenue and Customs

(C-203/05. sz. ügy) (1)

(2008/C 313/32)

Az eljárás nyelve: angol

A Bíróság elnöke elrendelte az ügy törlését.

(1) HL C 182., 2005.7.23.
HU Az Európai Unió Hivatalos Lapja C 313/22

A Bíróság elnökének 2008. augusztus 18-i végzése (a VAT and Duties Tribunal, Manchester [Egyesült Királyság] előzetes döntéshozatal iránti kérelme) – Azlan Group plc kontra Her Majesty's Commissioners of Revenue and Customs

(C-389/07. sz. ügy) (1)

(2008/C 313/35)

Az eljárás nyelve: angol

A Bíróság elnöke elrendelte az ügy törlését.

(1) HL C 283., 2007.11.24.
HU Az Európai Unió Hivatalos Lapja C 69/11

A Bíróság 2008. szeptember 11-i végzése – Coats Holdings Ltd, J&P Coats Ltd kontra az Európai Közösségek Bizottsága

(C-468/07. P. sz. ügy) (1)

(Fellebbezés - Az eljárási szabályzat 119. cikke - Verseny - Kartellek - Bírság - Az Elsőfokú Bíróság által megállapított bírság összegének csökkentésére irányuló kérelem)

(2009/C 69/17)

Az eljárás nyelve: angol

Felek

Felperesek: Coats Holdings Ltd, J&P Coats Ltd (képviselők: W. Sibree és C. Jeffs solicitors)

A másik fél az eljárásban: az Európai Közösségek Bizottsága (képviselők: F. Castillo de la Torre és K. Mojzesowicz meghatalmazottak)

Tárgy

Fellebbezés az Elsőfokú Bíróság (második tanács) T-36/05. sz., Coats Holdings Ltd, J&P Coats Ltd kontra Bizottság ügyben 2007. szeptember 12-én hozott ítélete ellen, amely ítélet részlegesen megsemmisítette a rövidáruk termékpiacának és a földrajzi piacnak a felosztásával kapcsolatos megállapodásokra vonatkozóan az EK 81. cikk alkalmazására vonatkozó eljárásban hozott, 2004. október 26-i C(2004) 4221 végleges bizottsági határozatot (COMP/F-1/38.338 – PO/tűk ügy), és a felperessel szemben kiszabott bírságot 20 millió euróban állapította meg – A bírság csökkentésére irányuló kérelem.

Rendelkező rész

1) A Bíróság a fellebbezést elutasítja.

2) A Bíróság a Coats Holdings Ltd és a J&P Coats Ltd társaságokat kötelezi a költségek viselésére.

(1) HL C 297., 2007.12.8.
HU Az Európai Unió Hivatalos Lapja C 167/2

A Bíróság (hatodik tanács) 2009. március 26-i végzése (A Tribunale Amministrativo Regionale per la Sicilia [Olaszország] előzetes döntéshozatal iránti kérelme) — Maria Catena Rita Pignataro kontra Ufficio Centrale Circoscrizionale c/o Tribunale di Catania, Ufficio Centrale Regionale per l'elezione del Presidente dell'Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo, Fabio M. Mancuso

(C-535/08. sz. ügy) (1)

(A passzív választójog feltételei a tartományi választásokon - Az érintett tartományban lévő lakóhely feltétele - EK 17. és EK 18. cikk - Alapjogok - A közösségi joggal való kapcsolat hiánya - A Bíróság hatáskörének nyilvánvaló hiánya)

2009/C 167/03

Az eljárás nyelve: olasz

A kérdést előterjesztő bíróság

Tribunale Amministrativo Regionale per la Sicilia

Az alapeljárás felei

Felperes: Maria Catena Rita Pignataro

Alperesek: Ufficio Centrale Circoscrizionale c/o Tribunale di Catania, Ufficio Centrale Regionale per l'elezione del Presidente dell'Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo, Fabio M. Mancuso

Tárgy

Előzetes döntéshozatal iránti kérelem — Tribunale Amministrativo Regionale per la Sicilia — Az EK 6. cikk értelmezése, az Emberi jogok és az alapvető szabadságok védelméről szóló európai egyezményhez fűzött kiegészítő jegyzőkönyv 3. cikkének értelmezése, az Emberi jogok és az alapvető szabadságok védelméről szóló európai egyezményhez fűzött 4. sz. jegyzőkönyv 2. cikkének értelmezése, valamint a polgári és politikai jogokról szóló nemzetközi egyezségokmány 25. cikkének értelmezése — Az EK 17. és az EK 18. cikk értelmezése — Az olasz állampolgárok passzív választójogát a tartományban lévő lakóhely feltétele által korlátozó tartományi szabályozás összeegyeztethetősége

Rendelkező rész

1) Nem ellentétes az EK 17. és az EK 18. cikkel az a nemzeti szabályozás, amely az alapügyben szereplőhöz hasonló esetben a tartományi közgyűlési választások tekintetében a passzív választójog feltételeként előírja a jelölés benyújtásakor az érintett tartományban lakóhellyel rendelkezést.

2) Az Európai Bíróságnak nyilvánvalóan nincs hatásköre a Tribunale amministrativo regionale per la Sicilia által előterjesztett első kérdés megválaszolására.

(1) HL C 32., 2009.2.7.
HU Az Európai Unió Hivatalos Lapja C 141/36

A Bíróság elnökének 2009. március 24-i végzése (a Cour d'appel de Liège [Belgium] előzetes döntéshozatal iránti kérelme) — Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV, Juventus Football Club SPA kontra Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd (Unibet)

(C-584/08. sz. ügy) (1)

2009/C 141/73

Az eljárás nyelve: francia

A Bíróság elnöke elrendelte az ügy törlését.

(1) HL C 55., 2009.3.7.
HU Az Európai Unió Hivatalos Lapja C 205/16

A Bíróság 2009. május 5-i végzése — Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd, Colmcille Fishing Ltd kontra az Európai Közösségek Bizottsága és Spanyol Királyság

(C-372/08. P. sz. ügy) (1)

(Fellebbezés - 147/2007/EK rendelet - A 2007 és 2012 közötti időszakra Írország részére kiosztott makrélakvóták csökkentése - A hűtött-tengervíz-tartállyal felszerelt nyílt tengeri flottánál engedéllyel rendelkező 23 ír halászból 20 halász alkotta csoport által a 147/2007 rendelet megsemmisítése iránt benyújtott kereset - Elfogadhatatlanság - Nyilvánvalóan megalapozatlan fellebbezés)

2009/C 205/29

Az eljárás nyelve: angol

Felek

Felperesek: Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd, Colmcille Fishing Ltd (képviselők: G. Hogan SC, N. Travers BL, T. O'Sullivan BL, D. Barry Solicitor)

A többi fél az eljárásban: az Európai Közösségek Bizottsága (képviselő: K. Banks meghatalmazott) és a Spanyol Királyság (képviselő: N. Díaz Abad meghatalmazott)

Tárgy

Az Elsőfokú Bíróság (hetedik tanács) T-172/07. sz., Atlantic Dawn és társai kontra Bizottság ügyben 2008. június 2-án hozott végzése ellen benyújtott fellebbezés, amellyel az Elsőfokú Bíróság elfogadhatatlannak nyilvánította az egyes halállományok esetében a 2007 és 2012 közötti időszakra vonatkozóan megállapított kvótáknak a halászati erőforrások közös halászati politika alapján történő védelméről és fenntartható kiaknázásáról szóló 2371/2002/EK tanácsi rendelet 23. cikkének (4) bekezdése alapján történő kiigazításáról szóló, 2007. február 15-i 147/2007/EK bizottsági rendelet megsemmisítése iránti kérelmet — A megtámadott jogi aktus általi közvetlen érintettség követelménye

Rendelkező rész

1) A Bíróság a fellebbezést elutasítja.

2) Az Atlantic Dawn Ltd, az Antarctic Fishing Co. Ltd, az Atlantean Ltd, a Killybegs Fishing Enterprises Ltd, a Doyle Fishing Co. Ltd, a Western Seaboard Fishing Co. Ltd, az O’Shea Fishing Co. Ltd, az Aine Fishing Co. Ltd, a Brendelen Ltd, a Cavankee Fishing Co. Ltd, az Ocean Trawlers Ltd, Eileen Oglesby, Noel McGing, a Mullglen Ltd, a Bradan Fishing Co. Ltd, Larry Murphy, Pauric Conneely és Thomas Flaherty, a Carmarose Trawling Co. Ltd, valamint a Colmcille Fishing Ltd maguk viselik saját költségeiket.

(1) HL C 285., 2008.11.8.